Nagu te teate, kinkis Kardo mulle valentinipäevaks romantilise reisipaketi Saaremaa Grand Rose SPAsse. Kogu üritus oli aga…Noh, ma räägin järgemööda, eks saate siis ise aru.\nÄratus oli kell 5.40, sest lennuk pidi väljuma kell 7.45. Roomasime üles, viisime Mari vanaema juurde ja tormasime lennujaama. Umbes 7 olime seal ja põnevil. Eriti muidugi Kardo, kes pani oma telefoni juba airplane mode’i peale ja oli hirmus änksi täis, sest vaene inimene ei ole kunagi lennukiga lennanud. Kell sai 7.45 – vabandati ja öeldi, et lend väljub kell 8. Kell 8 öeldi, et see juhtub kell 9 ja kell 9 öeldi, et ausalt kah, 10 läheb lennuk Saaremaale.\nMina surin. Esiteks sellepärast, et ma vihkan ootamist. Teiseks olin ma hirmus väsinud ja kolmandaks igatsesin ma Mari nii kohutavalt. Ma pole iial arvanud, et mul selline kanaema geen sees on, aga last emale üle andes tuli mulle isegi pisar silma. Istusin seal lennujaamas ja vaatasin ühte imikuga ema ja niiiii kurb oli. Minu väike hüljatud nööbike. Tissid hakkasid vaikselt valutama.\nKell 10 öeldi, et sorri, lend jääb tegelikult ikkagi ära, aga lennujaam organiseerib meile transpordi Kuressaarde. Püha jumal. Ootasime siis veel 45 minutit seda transporti, milleks oli vana mees, logiseva bussiga. Sellega viis ta meid kolme (üks mees vajas veel reisu Saaremaale) bussijaama, kehitas õlgu ja ütles, et tema enam edasi ei lähe. Ootasime järgmist autot. Samal ajal tahtsin oma juukseid peast kiskuda, sest põhjus, miks me just selle lennukiga paketi valisime, oli see, et saaks KIIRELT kohale ja et Kardo lennukiga sõita saaks. Aga selle asemel pidin ma aina ootama ja ootama ja ootama, ise Mari igatsedes. Ütleme nii, et mul ei olnud eriti hea tuju.\nKui me lõpuks Kuressaarde jõudsime, asusime spasse sisse ja tõesti väga ilus ja uhke koht. Tahtsime ennast sisse checkida, aga kae nalja – kohe kui kuuldi, et oleme voucheriga, tegi klienditeenindaja sitahaisunägu ja ütles, et me ootaks. Istusime siis toolidele ja tegime seda, mida me terve päeva teinud olime – ootasime.\nVahepeal saabus sinna omajagu rahvast ja nemad said kohe oma tubadesse minna, ju siis ei olnud neil neid jubedaid vaese inimese vouchereid.\nLõpuks ei viitsinud ma enam oodata ja mõtlesime, et lähme ostame Kardole plätud, sest ta oli suutnud enda omad jäädavalt siia korterisse ära kaotada. Poodidest sai tema plätud ja mina mõtlesin ka endale väikse sünnipäevakingituse teha – ostsin endale kookosrasva Nurme Seebilt ja 2 ripsmetušši. Tuju sai juba natukene parem.\nTagasi spasse naasedes selgus, et nüüd saab ka alamrahvas oma tuppa minna ja seda me tegimegi. Tuba oli ilus, naljakas oli see, et WC sein oli klaasist. Huvitav miks? Ma ei taha oma pissimisi Kardoga jagada.\nHommikumantlid olid puised ja karedad, vannilinad olid rabedad. Ainult voodilinad olid nii mõnusalt pehmed. Voodipeatsi tagant oli sein sodiks pekstud, sest iga vähimagi liigutuse peale voodis, hakkas see vastu seina käima. Soovitus SPA töötajatele – pange sinna vahele mingisugune padi vms.\nUni oli nii kohutav, sest noh, täitsa ilmaasjata olime me ju kuke ja koiduga ärganud. Otsustasime, et lähme parem sööma. Kuna me ei suutnud soovitatud Veskit üles leida, läksime mingisse kohta nimega Mosaiik. See oli täiesti inimtühi, aga toidud olid head. Ainuke ebameeldiv asi oli kohutav roheline valgustus, mis tekitas mus tunde, et me oleme surnukuuris.\nPärast söömist oli minul massaažiaeg. Oh jeesus küll – kohe kui ma kõhuli heitsin, mõistsin ma, et mu tissid on liiga piima täis. Ja kas mina oma pumba kaasa võtsin? Oh ei! Sest ma ju arvasin, et mul seda piima ju eriti nagunii ei tule. WRONG! Pool massaažist piinlesin kõhuli, aga siis kui selili keerasin, jäin kohemaid magama, sest nii hea oli mitte plahvatavate tissidega kõhuli olla. Muidugi oli ka sellega kamm. Meie voucheril oli kirjas selline pakkumine: Grand rose klassikaline 40 min – 26,25€ (tavahind 35€). Kui ma seda küsisin, siis öeldi, et seda ei saa ja pidin võtma täishinnaga tunnise variandi, mis oli mingi 40 euri. Nahui nad üldse lubavad mingisuguseid asju, kui neid “ei ole”. Kuidas saab massaaži “mitte olla”??!\nSiis oli aeg SPAsse ronida. Lükkasime oma puised hommikumantlid selga ja läksime alla. Veekeskus oli tõesti ilus ja palju erinevaid saunasid oli ka tore. Paraku ei ole ma suurm asi ujuja (sest minu jaoks on vesi alati külm). Seega läksin ma otsejoones mullivanni poole, kus ma kavatsesin niikaua olla, kuni Kardo nagu viieaastane mööda basseine sulistab. Astusin sisse ja vesi oli NII külm, et ma tahtsin nutma hakata. Proovisin õnne lastebasseinis, aga suht kahtlane oli seal istuda, samal ajal kui üks viieaastane seal istus ja mängis.\nNõnda läksime me baari, jõime ühe sidra ja vaatasime akvaariumist tuima näoga kalu.\nPärast käisime veel mõnes saunas ja läksime oma tuppa. Tissivalu oli tappev, seega pidin ennast kraanikaussi lüpsma. See oli suhteliselt ebameeldiv ja kätele väsitav.\nDušši all käimine oli piin, sest seda vett seal normaaltemperatuurile regullida oli suhteliselt pikk protsess ja kui see lõpuks tehtud sai, siis seal kabiinis polnud võimalik normaalselt olla. Ühe koha peal pahises vesi täie survega pähe ja teise koha peal oli vesi külm 😀 Nokk kinni, saba lahti, mis RIST JA VILETSUS!\nAhjaa, vahepeal helistasime lennufirmasse, et uurida, kas meie hommikune lend jääb ka ära, sest ei oleks tahtnud ilma hommikusöögita väga sealt spast lahkuda ja siis 73876 aastat lennujaamas oodata. Öeldi, et suure tõenäosusega jääb, aga et nad bronnivad meile õhtuse lennu, mis väljub kell 19.00. Kinnitasid, et meie hotellis on nende paketiga kindlasti võimalik saada hiline check-out kella neljaks ja niikaua saame veel pärast seda SPAs olla, kui tahame. Kui aga õhtune lennuk ei peaks saama sõita, siis oleks pidanud jälle bussiga minema. Tundus ikka normaalne viis mu sünnipäeva pidada…\nOtseloomulikult jäime me kell 11 magama ja ärkasime alles hommikul üles. Nii palju siis meie megaromantikast ja lapsevabast lõbust, kus me aina naerame ja joome veini.\nTegelikult lihtsalt magasime.\nHommikul lõin ma silmad lahti: “Kardo! Mul on sünnipäev!!!”.\n“Ma tean,” vastas ta ja keeras külge.\nMa tahtsin teda kaissu haarata, kui mõistsin, et ma vedelen piimaloigus ja mu tissid plahvatavad kohemaid. Mis muud moodi ikka oma sünnipäevahommikut alustada, kui ennast lüpstes. Oh seda lõbu, mida minu eluke mulle pakub.\nLäksime uurima, et kas saame siis selle hilise chek-oudi, aga saades teada, et me oleme ikka need mõttetud, rotid voucherivennad, siis öeldi tuimalt: “No olge siis üheni….” nagu vaesrahvale halastades. Et noh, eks te siis olge TUNNIKE kauem meie uhkes hotellis.\nMul oli kopp nii ees. Ma vihkasin seda hotelli ja seda suhtumist ja ma igatsesin nii kohutavalt Mari järele, et ma ei tahtnud enam minutitki seal olla. Käisime söömas, tegime väikese powernapi ja läksime bussiga Tallinna tagasi.\nKell neli sain oma nööbikese uuesti sülle krabada ja vanduda, et ma ei hülga teda enam mitte iialgi!\nÜhesõnaga ma ei saa öelda, et mul parim “puhkus” oleks olnud, sest ma pidin pidevalt aina ootama ja kuskile minema. Seda lennukipaketti ei soovita ma kellelegi ja seda kuramuse Grand Rose spad ka mitte. Ainuke hea asi selle reisi juures oli a)Kardoga kahekesti olemine b) normaalselt magamine.\nOleksime võinud paarsada euri kokku hoida ja lihtsalt lapse emale anda ja kodus tsillida. Aitäh kallis Grand Rose Spa, selle eest, et te mind kui väärtusetut sitta tundma panite, mulle karedast papist hommikumantli andsite ja mul TUND AEGA KAUEM hotellis olla lasite.\nSiiralt teie Mallukas.\nMuuseas ma ei tea, miks ma alguses kõigile ütlesin, et ah nii mõnus ja tore oli, ei tahtnud vist tunnistada, et täispask puhkus. AINUKE ka veel takkaotsa eksole. Aga noh, see oli tõsi, et ILUS on see hotell küll, aga voucheriga vms sinna minna ei soovita. Või näen ma niisama selline rott välja, ei tea.\n(Aga aitäh ikka Kardole pingutuse eest, laav ju:))\nJagage ka enda kogemusi voucheritega või sellesama spaga!\ngrand rose spapuhkusromantikasünnipäev\nVasta\tAkinai 29. juuni 2015 at 22:16\nPärast enda kogemust selle Grand Rose\nspaga kohe huvi pärast otsisin, et\nkas ja mida sa selle koha kohta\nkirjutanud oled 😀 Praegu selgub, et\noleksin võinud vist eelnevalt lugeda.\nInternetist uurides tundus olevat\nGrand Rose kõige fancym koht üldse\nSaaremaal ja muud jutud, kuid ma ei\ntea. Saime peiksiga mingisuguse\ndeluxe toa.. sisususe koha pealt\nnuriseda ei saa tõesti, armas mööbel\nja puha. Esimese hooga vaatasin ka,\net oh jess rõdu.. ja siis selgus, et\nsealt saame vastasoleva kortermaja\nakendest sisse piiluda hoopis. Vot\nsulle vaadet. Tuba ise oli üldiselt\nka selline umbne ning rõdu ust lahti\ntehes tuli sealt mingisugust vänget\nhaisu sisse, võibolla mängisid rolli\nsealsed 10 diameetrilised\nlinnupätsikesed, kes teab? Spasse\nminnes tabas meid järgmine segadus,\ntee või tina aga me ei leidnud üles\nkohta kust saaks noh sinna\noma hommikumantlitega nõutult spa\nbasseini äärde ja mõtlesime, et mis\nnüüd saab. Sealsest baarist küsides,\net kuhu me minema peaksime ja oma\nmantlid ära panna saaksime ulatati\nmeile rätikud ja saadeti minema. Noh\negas midagi, panime oma mantlid\nnagisse ja uurisime saunu. Sealsed\nloputamiseks mõeldud duššinurgad\ntöötasid ka kuidas jumal juhatas,\nkord kuum kord külm kord ei tulnud\nmitte midagi. Uurisime ka sealsete\nhoolitsuste kohta ning sain\nmingisuguse koorimisega massaaži.. no\nkuidagi väga ebamugav oli kõva laua\npeal lamaskleda ning samal ajal läbi\nukse kuulata basseinis hullavate\nlaste kisa. Hoolitsus ise oli mõnus\nküll, pärast oli nahk pehme ja\nmakaron olla (heas mõttes ikka).\nPärast pikka spas ringi käimist\notsustasime tagasi tuppa minna ja\notsida mingisugust söögkohta. Käisime\nküll mööda Kuressaare linna ringi ja\notsisime, kuid lõpetasime siiski\nselles samas restoranis, mis Grand\nRoses asjatab. Ma võin käsi südamel\nvanduda, et ma pole elusees ühtegi\nnii rämeda maitsega liha maitsenud,\nkui seal oli. Esimese ampsu ma vist\nvõtsin nii väikese, et ei saanud aru\nkust see imelik maitse tuleb.. kuid\nkui hetk hiljem peiksile seda liha\nmaitsta andsin ja ta sõna otseses\nmõttes öökima hakkas ja otsis kohta\nkuhu oma suutäit sülitada, siis no\ncammmooon ei saa ju asi päris okei\nolla. Jätsin oma söögi söömata ning\ntõstsin selle teisele poole laua\näärde, sest see “lõhn” hakkas\nlihtsalt vastu. Teenindaja, kes muidu\ntundus küllalti viisakas ja meeldiv\nuuris, et kas lihal oli midagi viga..\nvastates mitte polnud midagi viga\nvaid see oli kergelt öeldes\nsöögikõlbmatu kergitas ta kulmu ja\nütles, et küllap see nii peabki\nolema. Eeee peabki oksele ajama? Väga\nmeeldiv. Hiljem toodi meile arve\nlauda ja ei lausutud sõnagi.. minu\ntoit oli küll arvest maha võetud, aga\noleksin oodanud mingisugustki\nvabandust või sõnagi selle kohta, et\nnad selle kohta arvet ei esita. Noh\nühesõnaga neid miinuskohti oli veel,\nnäiteks toas olev vetsu uks läks\nkinni vaid jõu- ja ilunumbreid\nkasutades ja duššinurga trapp oli\njuuksekarvu täis ja hommikusöögil\npakuti sooja mahla jne jne. Aru mina\nei saa, kust kohast see kõrge maine\nsellele spale tulnud on.. mina sinna\ntagasi ei läheks. Sain südamelt ära\nVasta\thoi-hoi, Saaremaa | Mallukas 9. aprill 2015 at 10:16\n[…] üritan lennukiga Saaremaale saada. Mäletate, kaks aastat tagasi oma sünnipäeval oli katse üks (LINK), loodame, et seekord saame siis selle tillukese könniga sõita ka. Kui me seekord ka tunde […]\nVasta\tSpapuhkus vol 2 | Mallukas 30. märts 2014 at 17:31\n[…] te vast mäletate meie ebaõnnestunud romantilist puhkust, mis minu sünnal aset leidis, eksole. Kuna see nõnda kehvasti välja kukkus, pakkus Grand Rose […]\nVasta\tEgle 6. märts 2014 at 20:18\nMa olen voucheritega käinud massaazis ja fotograafi juures ning mõlemad olid super, läheks teine kordki veel 🙂\nSPAdest olen käinud ainult Laulasmaal, võiks öelda, et kogemus oli neutraalne. Võtsime päevapaketi, milles oli ka lõunasöök, mis oli lüll pigem mao mõnitamine. Õnneks olime võileivad kaasa teinud, nii et päris ära ei nälginud.\nVasta\tmerilin 4. märts 2014 at 10:59\nMeie käisime elukaaslasega Grand Rose Spas, ilma voucherita. Kohale jõudes saime kohe tuppa, ei pidanud kellegi/millegi järgi ootama. Imelik oli see, et parklas oli väga vähe kohti ja meil paluti auto parkida üle tee kuskile maja ette ? Toa kohta ühe parkimiskoha võiks võimaldada ju.\nSPA poole pealt oli koht täitsa tore, basseine ja mullikas olid ju olemas ja saunade valik oli väga suur. See mulle meeldis.\nToal polnud ka midagi viga, nägi ju ilus välja ja oli puhas. Ainus asi, mis mega häiriv oli, oli see voodi. See oli nii pehme ja seal ei saanud mitte midagi teha! 😀 Magada vist sai, aga muud..\nTeenindajad suhtusid meisse hästi ja sõbralikult. Peale sinu posti ma ei läheks sinna iialgi, aga kuna endal hea kogemus olemas, siis usun, et võin seda veel külastada. 🙂\nVasta\tP. 27. veebruar 2014 at 17:26\nKäisin sõbrapäeval Grand Roses ja mind valdasid sarnased emotsioonid.\nPakett oli ettemaksuna tasutud mitu päeva varem, kohale jõudes selgus, et pean u. 40 € juurde maksma. (Üks põhjus, miks just selle paketi valisin, oli soodne hind) Administraator oli kogu minu sealviibimise aja (olin 2 ööd) sellise näoga, et mida sa jälle tahad. Tuba oli iseenesest kena, aga see aken WC ja toa vahel oli tõesti kahtlane. Esimene õhtu käisin söömas Rose restoranis ja ütleme nii, et peale toitude lauale tulekut ma enam ei imestanud, miks seal nii vähe rahvast on. Hommikusöök oli enam-vähem, päris huvitav oli see et śampust hommikul pakutakse. Lõunasöök oli hinna sees ja see oli jube! Tõsiselt ma arvan, et see oli kokku pandud eelmiste toidukordade jääkidest. Spaa koha pealt mulle samuti meeldis, et oli palju saunasi. Käisin kõik läbi. Aga väga häiriv oli, et mõlemal päeval erinesid saunade temperatuurid lubatust. 40 kraadistes saunades oli näiteks koguaeg 60 kraadi. Ja muidugi mindki jahmatas see külm vesi mullivannis. Istusin seal vist minuti ja siis jooksin sauna. Basseinivesi oli nii külm, et mul ujumise ajal hakkas külm. Ahjaa, see jäi veel mainimata, et päris tore vastuvõtt oli, kui parkla tõkkepuu taga seistes teatatakse, et parkla on täis ja parkima peab kuhugi tükk maad eemale. Lühidalt – never again!\nMinu lemmik Saaremaal on GO Spa.\nVasta\tCC 26. veebruar 2014 at 14:14\nSee on ikka ühe firma poolt äärmiselt lühinägelik ja lihtsalt raha raiskamine (teha pakkumine) ja mitte oma töötajatele selgeks teha, et vouchereid pakutakse ju selleks, et rohkemate inimesteni jõuda. Ülioluline on suhelda viisakalt potensiaalse kliendiga, kes tuleks ju tagasi kui talle vägaväga meeldib. Peaksid just olema mingid tutvustavad ringkäigud ja pigem midagi ekstralisaks, mida seal paketis lubatud pole. Klienditeenindaja hea tava on ikka, et tee alati veidikene rohkem kui on oodatud. Spa oleks pidanud selle pakkumise ikka ise põhjalikult läbi mõtlema. Ma üldse imestan, et turundus nii halvasti läbi mõeldakse – kasvõi see lennukisõit – ära pane seda paketti kui see nii kahtlane variant on :D, et võib kliendi päeva kohe alguses ära rikkuda. Pluss kui on selline pakett ja juhtuski, et lennukisõit jäi ära ja klient jõuab kohale, siis peaksid teenindajad veel eriti ettetaha vabandama ja osavõtlikud olema, sest nüüd on nende ülesanne see lennukisõidu ärajäämine leevendada äärmiselt hoolitseva käitumisega. Mul on ka väga hea silm heade ja mitte nii suurepäraste teenindajate suhtes ja ma alati annan tagasisidet. Nii hea kui ka halva osas. See, et sa Chillile kirjutasid oli mõistlik, aga ma soovitaks sul ka hotellile tagasiside kirjutada, sest siis on neil teada, et on klienditeenidust vaja parandada.\nVasta\tGetty 25. veebruar 2014 at 04:47\nEelnevalt on olnud juttu palju seoses voucheritega. Pmst tahate öelda, et voucheritega ja voucherita kliente koheldakse erinevalt, sest voucheriteta kliendid toovad rohkem raha sisse. See väide on küll väga vale, sest teenindajal ju palganumbrit see ei muuda 😀 Ja kliendid kes ööbivad voucheriga võivad olla mitmeid kordi rohkem rahaliselt kindlustatud kui teised, lihtsalt oleneb kes tahab kokku hoida ja kes mitte…\nInimesed kes selle blogi tõttu jätavad Grand Rosesse minemata, siis te olete lihtsalt kergesti mõjutatavad, sest hotellides on olukordi kus klient ei jää rahule, sest inimesed on erinevad ja seega ka erinevate soovidega(olen ka ise pidanud teatud hotellides pettuma kuigi alati teen taustauuringut enne kui sinna lähen.) Selle näite puhul läks halvasti ja, seega ärge siis lennukiga Saaremaale üritage minna:D\nVasta\tAnne 24. veebruar 2014 at 20:56\nMina olen ostnud restoranide vouchereid eesmärgiga külastada uusi söögikohti ning leida tulevasi lemmikuid. Üldiselt olen rahule jäänud. Just tänu seda tüüpi otsingutele leidsin oma vaieldamatult uue lemmikkoha kokteilitamiseks ja mõnusa õhtusöögi söömiseks. Soul Lounge Toompuiesteel võlus kohe esimesel korral oma fantastilise teeninduse ja tähelepanelike teenindajatega. Keegi ei vaadanud kõõrdi kui oma voucheri lauale asetasin. Vastupidi. Järgmisel, ülejärgmisel ja ka 10. korral teenindati mind täpselt sama armsalt kui esimesel korral. Tänu positiivsele kogemusele jään seal käimagi. Kui esimene kogemus oleks olnud negatiivne, poleks tagasi minekuks põhjust, sest toredaid kohti on Tallinna linnas õnneks mitmeid.\nVasta\tenge 24. veebruar 2014 at 23:53\nVasta\tS. 24. veebruar 2014 at 20:31\nMe oleme käinud Grand Roses päris mitu korda, kuid ühel korral, peale pulmi, läksime kinkekaardiga. Siis pööritati ka silmi (kuna neil pole enam seda paketti, kuigi pakett kehtis aasta lõpuni ja me käisime juunis-juulis) ja lõpuks pidime 3 korda tagasi pöörduma, kuna lisateenuste eest küsiti rohkem raha. Iga kord seletati üle, kuidas summa moodustus, me lahkusime, autos lugesime üle, ei klappinud, tagasi ja nii kolm korda, vahe oli ligi 100 euri, aasta oli 2011 ja esimene “euro-aasta”, sada euri oli ilmatu summa.\nVasta\tkonkreete 24. veebruar 2014 at 20:23\nmeid huiati kunagi türgi hotellis täiega, sest me polnud venelased nagu ülejäänud inimesed seal. Kuigi tulime ühe lennuki ja ühe bussiga, siis venelased paigutati kõik tubadesse samal ajal kui meie 5h ootama pidime. samuti ei tohtinud lõunapausil basseinis ujuda… hiljem selgus muidugi, et see keeld käis ainult meie (mittevenelaste kohta) sest venelasi küll veest välja ei pekstud. Üldse oli seal asjaajamise keel vene keel ja inglise keeles oli suht võimatu isegi tänaval poodides jageleda. Õnneks jagas mu reisikaaslane veits vene keelt, muidu me oleks seal raftingul ilmselt ära uppunud või uputatud (infovoldikult oli küll kirjas, et asi toimub inglise keeles aga päris oligi… reaalsuses anti valik aru saada vene või türgi keelest :D)\nei osanud üldse oodata sellist vene riiki seal, oleks ehk muidu mõne teise sihtkoha valinud.\nVasta\tZi 24. veebruar 2014 at 19:07\nMe käisime ka ükskord seal spaas ainult registratuuris..et küsida mis paketid ja värgid teil on ka ei tahaks teil siin paar ööpäeva veeta..ja siis se tsikk kes seal oli viskas meile ka mingi jumala tuima näoga mingi brozüüri ette et “noh eks te vaadake siis meil siin on midagi”… 😀 No nii nõme mulje jäi sellest kohast juba siis, et tulime sealt kohe tulema ja läksime hoopis mingisse teise suvalisse spaahotelli seal Saaremaal…\n…et tahaks….ikkagi et tahaks pidi seal kirjas olema 🙂\nVasta\tB 24. veebruar 2014 at 14:13\nMina olen käinud väga palju hotelliveeb.ee kaudu spa puhkustel ja seal on alati kõik hästi sujunud va. siis kui Jurmalas käisime kuna hoolitsusi bronnides ei olnud neid, mida meie tahtsime enam saada aga see oli absoluutselt ainult meie enda viga ka- oleksime pidanud varem broneerima kui 2 päeva enne sõitu! 😀 Aga muidu jah, mina hotelliveebi soovitaksin.\nJa keegi siin ütles, et ei kujuta ette, et lapse kõrvalt nii kaua ära oleks.. Me käisime siis kui laps vist 3-kuune oli, Otepääl spa-puhkusel ning laps jäi ka vanaemaga ööseks. Oli hea laps olnud, ei nutnud ja mina ning mees tulime “laetud patareidega” tagasi. Ehk siis- inimesed ja nende vajadused on erinevad.\nVasta\tK. 24. veebruar 2014 at 14:08\nOlen käinud Grand Roses (veidi vähem kui aasta tagasi) ja oli vastupidi väga positiivne mulje, kuigi oli soetatud siis vist “poolrotipakett” Osturallilt. Aga muus osas olen voucherijamaga teeninduse mõttes nõus, nt Troikas oli kolmekäigulise õhtusöögi voucher, nad tegid kõik endast oleneva, et me võimalikult ruttu jalga laseksime ja hea meelega oleks toonud meile need kolm käiku vist korraga lauda kah.\nVasta\tAllar 24. veebruar 2014 at 13:59\nOn tore teada, et meie ühiskonnas leidub Teiesuguseid toredaid inimesi, kes julgevad ennast välejndada ja jättes sellega endast väga “ekstravakantse” mulje.\nMa ei tea, mis toimub Teie elu gulisside taga ja mis paneb Teid halvaustama kõike, mis toimub Teie ümber. Tahes või tahtmata jätab Teie postitus Teist endist mulje kui inimesest, kes tunneb ennast kui maailmanaba, elades oma tundeid ja emotsioone välja kaaskodanike peal. Tundub, et Te ei ole kunagi rahul kuidas Teid koheldkse, mida Teile õeldakse ja kuidas Teid vaadatakse. Kas kordagi ei ole Teil tulnud pähe mõte, et vaadata peeglisse ja küsida, kas mõned vead mitte ei tulene Teist endist.\nAntud juhul saan aru, et tegelikuks probleemi allikaks oli Teie tahe olla koos oma lapsega ja mitte olla temast kaugel, millest ühtalsi said alguse kõik Teie loos kirjeldatavad probleemid. Lennates lennukiga Saaremaa ja mandri vahet, oleksite pidanud arvestama võimalusega, et lennutranspordiga võib ette tulla probleeme ja oma plaanidesse lisama mõne muu transpordi võimaluse või võtma tekkinud situatsiooni rahulikult- seda kõike nimetatakse etteplaneerimiseks. Juhtus, et jätsite maha rinnapumba. Kas see ei olnud mitte Teist endist tulenev probleem? Keegi Teine ei ole selles süüdi sest antud hetkel on see elementaarne kaasa võtta. Usun, et kindlasti oleks olnud võimalik Saaremaal see pump endale ka soetada. Miks Teie tegematta asjad on ühtäkki teiste süü? Usun, et Teid ei koheldud antud Spa´s halvasti. Nemad ei ole süüdi, et Teie rinnad valutavad ja Te rinnapumba koju jätsite või sellepärast, et Te ei suuda olla lahus oma lapsest. Teil oli kaasas ka oma mees. Tundub, et mees jutumärkides. Tema oleks pidanud olema see, kellega soovisite olla kaheksi. Sinu mees oleks pidanud sind rahustama ja võibolla oma plätud jätma teisejärguliseks ja viinud sind mõnda hubasesse kohta sööma. Kelle viga oli see, et Te ei leidnud ülesse Veski kohvikut. Tundub, et Teie suuvärk pritsib vaid mürki ja olete üpriski eneseimetleja. Kas siis tõesti ei oska kumbki Teist kohalikelt uurida, kus see koht asub. Samas oleksite võinud ju enne kohad kaardistada, kui puhkusele läksite. Tundub ju puhtalt enda lohakuse tagajärg. Rabedad hommikumantlid, külm vesi jne. Kõik see ju tõdeb lauset “paha siga, mitu viga”.\nSoovite ju ilusat ja romanilist puhkust kaheksi. Teie ju ise rikkusite selle oma tujutseimsega ja käitumisega. Oleksite pidanud tähtsustama seda, mis Teil oli, Teie kaks ja olema õnnelikud.\nInimesed kellel on madal enesehinnag ja ei oma elus sihtmärke kuhu pürgida, just sellised ongi.\nJa tundub, et sellise kirjutisega tõstate Teie enda arvates oma enesehinnakut.. . Teid koheldi Teie arvates kui alamklassi. Palun väga vabandust, aga selline kirjakeel nagu Teie siin kasutada, ei rõhu kuidagi sellele, et Te midagi rohkemat ka väärt oleksite.\nNautike seda mis Teil on ja ärge virisega selle üle mida Teil ei ole. Kui soovite, et Teil oleks parem olla siis teheke ise ka midagi ära!\nOn olemas üks ülimalt lihtne Tsitaat: Suured inimesed vestlevad ideedest, keskmised inimesed vestlevad sündmustest, väikesed inimesed vestlevad teistest inimestest. Võimalik, et see ütlus läheb küll kontekstist välja kuid siiski on mille üle järele mõelda!\nVasta\tMallukas 24. veebruar 2014 at 14:08\nTere! Usu mind, nii rinnapumba ununemine kui Veski mitte leidmine ei olnud tõesti Spa süü ja ei olnud ma seda ka neile ette heitnud. Kui sinul lugemisoskus (ja ka kirjaoskus, kui kommentaari grammatikat vaadata) puudub, siis sõna võtta ei maksa.\nTe ütlete: “Nautike seda mis Teil on ja ärge virisega selle üle mida Teil ei ole. Kui soovite, et Teil oleks parem olla siis teheke ise ka midagi ära!” Kui ma maksan spa teenuse eest, siis ma tahakski nautida seda mis on mulle lubatud. Mida ma ise oleks pidand ära tegema? Ise ennast viisakalt teenindama? Endale ise 40 minutilise massaaži tegema? Ise lennukiga sõitma õppima?\nVasta\tKakuke 24. veebruar 2014 at 15:20\nSelle peale ütleksin, et, kulla inimene, sinu grammatika pole nüüd ka perfektne (mis panigi algul imestama, arvestades su ametit).\nVasta\tMallukas 24. veebruar 2014 at 15:22\nSiis tundub, et meil on siin harilik “pada sõimab katelt” olukord 😉\nLiis 24. veebruar 2014 at 15:56\nPada sõimab katelt olukord küll, aga vähemalt Mallu ei kasuta “suuri ja uhkeid” sõnu valesti. Grammatika ei peagi olema ideaalne, eks ikka vahel tuleb vigu sisse või ei ole keeletunnetus nii hea….aga kui inimene tahab end raskeid sõnu kasutades tähtsaks teha, võiks õigekirjale veidi rohkem rõhku panna, et ennast mitte piinlikku olukorda panna (gulissid, no tõesti??)\nkuku 24. veebruar 2014 at 16:51\nIrw! Loe, ja naerust silmad märjad! Kudas sa ometi ei mõelnud siis oma alternatiivi lennutranspordile 😛 ja et sa pead nautima seda, mis sul on, mitte vinguma selle pärast, mida sul pole, siis ilmselt tuleks sul lendama õppida, oma käekestega, sest ega sul tiibu ega lennukit ju kah, ilmselt, pole : P\nKogu see ilusõnalisus ja kõrgete aadete jutt härra Allarilt, vürtsitatuna kenade kõlavate väljenditega, mille mõttest pole kahjuks aru saadud ja mille muudab veelgi kohatumaks põhikooligrammatika mittetundmine.\nVasta\te. 24. veebruar 2014 at 18:12\nTäiesti OT, aga sõna “ekstravakantne” meeldis mulle väga. Nii palju toredaid seoseid tuli kohe pähe.\nNo näiteks, et see on nagu eufemism väljendile “täisloll”. Inimene ei ole mitte loll, vaid “vakantne” (noh, et nagu mõistuse koht on vakantne). Ja kui tahad öelda, et teine on ERITI loll, siis on ta ta lausa ekstra-vakantne.\nMa võtan selle kasutusse, igatahes. Milline poeesia!\nVasta\tElla 24. veebruar 2014 at 23:45\nLoen ja naeran 😀 Well spotted!\nVasta\tPloom 24. veebruar 2014 at 10:59\nMina leian, et kogu seepostitus on täiesti õigustatud vingumine. Põhiline on ju see, et taheti lennukiga ruttu saarele saada ja seda ei võimaldatud, vaid oli mingi tobe vabanduste otsimine ja edasilükkamine. Ma oleks ka ikka üsna kuri. Ja päris kindlasti ma kaalun väga hoolikalt, kui see SPA peaks meie valikutesse sattuma.\nEdaspidi peaks minema vist GOSPA’sse, selle kohta pole midagi halba kuulnud. Ja muidugi täis raha eest, sest kes neid voucherirotte ikka hästi vastu võtab. 😀\nMuidugi mul märtsis üks voucheriga minek mandri spasse… eks näis. 🙂\nSaaremaal olen ise käinud Arensburgis ja Johan Spas. Esimene neist jättis väga hea mulje, kusjuures meil oli see tagasihoidlik standardtuba, seega midagi erilist ju polnud – aga üldmulje ja teenindus meeldis (muidugi sussid ja hommikumantel võiks kõikides tubades olla, aga see selleks).\nJohan Spa seevastu nii tore polnud. Kuna sinna sai mindud mehe sünnipäeva puhul, lootsin mõnusat olemist. Basseinivesi täiesti külm, seal lihtsalt ei kannatanud ujuda. Ühissaunad samuti külmad. Ma saan aru, et jaanuari alguses polnud ehk palju rahvast hotellis, kuid see ei tähenda, et nende vähestegi nimel ei peaks pingutama. Maksin veel eraldi selle mullivanni eest, mis õues terrassil on, tundus vahva. Olen mujal varemgi talvel soojas õuebasseinis olnud… Aga no seal oli ka see täiesti külm. Imestan, et mehega kopsupõletikku ei saanud. Ja pärast (loll, oleks võinud ju enne lugeda hotelliveebi arvustusi), kui netist arvustusi lugesin, sain teada, et see külm vesi Johan Spas on äärmiselt tavaline nähtus ja seda nagu ei kavatsegi keegi soojemaks keerata.\nVasta\tHannaliisa 24. veebruar 2014 at 10:49\nMina olen Cherry voucheritega alati rahule jäänud, isegi kui on mingi mure olnud, on lahendus leitud. Ise tuleb ka täpselt neid aegu ja tingimusi lugeda. Aga kui ikka on sitt teenindus, siis ei aita vist isegi see kui neile täishinda maksad. Pulmaöö sai Võru kubijas veedetud (nö rotihinna eest) ja teenindus oli super.\nMind jäi häirima see, et nii pisikese lapse juurest kauaks ära mindi. Ok vanaemaga on küll hea ja turvaline, aga soovitav aeg lapse juurest ära olemiseks (lapse vanus kuudes + 2 tundi või lapse vanus aastates + 2 päeva). Ma ei kujuta ette, et oma 7 kuusest 9 tundi eemal oleksin, sest jah rinnad lähevad täis ja vastik on olla + lapse igatsus ja mure. Loodan, et sa rinnapõletikku selle kõige peale ei saa.\nTeinekord laps kaasa, tuppa magama (monitor kõrvale) ja ise basseini mulistama!\nVasta\tMallukas 24. veebruar 2014 at 11:09\nJust selle lapse pärast tahtsimegi seda paketti, et saame hommikul minna ja varahommikul ka lennukiga tulla. Ja seda KUI suur igatsus tegelikult peale tuli, sain ma alles siis aru, kui laps oli ära antud. Aga vanaema juures oli Mari väga rahul ja ei nutnud mitte kordagi, mitte et ta seda ka igapäevaselt üldse teeks. Saan aru, et on emasid, kes mitu esimest aastat lapse kõrvalt ei lahku ja see on ka ok, mina aga nende hulka ei kuulu. Kõigil puhkust vaja 🙂\nVasta\tKadi 24. veebruar 2014 at 12:08\nJumal. Inimestel on puhkust vaja! Ma olen siis lausa jõhkard kui oma 8-kuuse lapse kõrvalt kolm õöd ära olin! 🙁\nJa ma ei usaldaks IIAL last yksi hotellituppa magama, sest teinekord monitor ei pruugi tööle minna ja igasugu perverte on olemas, on ennegi lapsi röövitud! 🙁\nKirjuta kaebekiri ja anna meilegi teada kuidas ja mida! 🙂\nVasta\tSandra 1. aprill 2014 at 08:47\nTegelikult võetakse selliseid asju liiga julmalt tänapäeval.\nKui aastakümneid tagasi jäeti lapsed vanavanemate hoolde siis ei vaadanud sellele mitte keegi viltu, aga kui julged praegu lapse usaldada oma vanematele nt. ööpäevaks siis tahetakse puuriidal põletada.\nEsimene laps jäi esimest korda minu emaga kui oli 9 kuune ja jäi lausa 2 päevaks mu ema juurde – palun tõmmake mind oksa nüüd.\nTeine laps on hetkel peaaegu 6 kuune ning ma pole hetkekski ta kõrvalt lahkunud.. Aga ilmselt kuu pärast, kui tahan oma sünnipäeva tähistada, on tema kord jääda mu emaga 6-7 tunniks.. Ma ei arva et ma selle tõttu kehvem ema oleks :).\nVasta\tPreili 24. veebruar 2014 at 09:05\nMina olen käinud oma 5-6 korda grand rose spaas. Mulle väga meeldivad toad ja samuti ka spaa osa, kuna seal on palju erinevaid basseine ja saunasid ning saunas saab koos mehega koos käia. Samas on mul ka palju negatiivseid kogemusi selle kohaga.\nEsiteks on täitesti negatiivne mu meelest parkimine, pea võimatu on kohta saada hotelli parklasse. Ükskord olin päris pahane kui läksime koos lastega ja nagu teada on siis alati asju palju rohkem ning nad ei lubanud isegi autoga sõita hotelli ukse juurde, et saaks asjad ära tõsta.\nLisaks ühest asjast millest ma kunagi aru ei saa on restorani teenindus. Esimene kord kui sinna läksime oli restoran broneeritud, aga sisse registreerudes seda keegi meile ei öelnud. Käisime all ja vaatasime, et okei siia sööma ei saa. Läksime siis vastuvõtu ja seal laudade peal oli kergemate snäkkide ja toitude menüüd, valisime siis sealt endale salati ja kui vastuvõtust seda tellima läksime siis öeldi, et ei saa, et restoran on reserveeritud ja nad saavad meile pakkuda vaid soolapähkleid. Küsisime siis, et kas oleks võimalik siis järsku toit tuppa tellida, mille peale saime vastuseks endiselt ei ja et restoran onju reserveeritud. Olime üsna nördinud. too külastus me rohkem restorani sööma minna ei proovinud.\nTeine kord seal majutudes panime restorani juba laua kinni ning mõtlesime, et nüüd läheb küll paremini, aga ei läinud. Me võtsime juustuvaliku, mida saime oodata 40 minutit ja siis mina võtsin salati ja mees prae, mille palusime koos lauda tuua, kuid selle asemel toodi salat peale tellimist 1h ja 10 min ja praad 2h peale tellimuse esitamist. Olime väga nördinud. Väideti et köögil on palju tellimusi, kuid peale meie istus laudades vaid 6 või 7 lauda veel. Lõpuks andsid küll allahindlust 20 % aga no 2h oodata nii lihtsaid asju, kus tõesti kõht oli väga tühi.\nKolmandal korral mõtlesime veel korra restorani proovida, et vb oli tõesti paha nädalavahetus või töölised haiged jne. Restorani sisenedes öeldi meile juba et ooteaeg on minimaalselt 2-3h, loobusime ja rohkem pole ka sinna sööma läinud.\nAga kahekesi käies ikka vahest lähme uuesti, just spa ja tubade pärast.\nTeenuste variant ka väga ei meeldi, kuna need teenustetoad on kohe basseini ääres ja kui seal lapsed satuvad olema, kes mängivad, siis see häirib.\nGospa hotellis on alati kõik väga kenasti laabunud. Meeldib, et kui oled seal juba varem käinud siis on kõik sinu andmed juba ette täidetud ja vaja vaid allkiri lisada. Teenindus on seal super luks ja restoran samuti. Lastega käime alati seal, siis ei pea pettuma ja lapsed ei jaksa niikaua sööki oodata. Ainus asi, mis seal häirib, et naiste ja meeste saun on eraldi, et ei saa koos käia.\nVasta\tsaarlane 24. veebruar 2014 at 17:48\nGOspas ehitati nyyd saunad kokku (;\nVasta\tDmitri 24. veebruar 2014 at 02:13\nKas teie teate, kui olete voutserid ostnud Cherrys või muu müügifirmast, tegelikult võite neile pöörduda ja annulerida, kuna teenus ei olnud selline nagu reklaamiti. Neil on lepingud kirjas, kui tulevad pretensioonid, nad peavad tagastada kliendile täissumma.\nVasta\tKakuke 24. veebruar 2014 at 01:30\nÜle pika aja loen su blogi ja peab ütlema, et on ikka täiesti õige mulje jäänud, endiselt oled ääretult negatiivse suhtumisega. Endal plaanis Grand Rose’i järgmisel nädalavahetusel minna ning olgu, saan aru, et igatsesid last, aga see siia kirjapandu on ikka liiga tumedates toonides vaadatuna. Grand Rose on lihtsalt parim.\nVasta\tHeleri 24. veebruar 2014 at 00:17\nMinul on lausa uskumatu seda juttu lugeda, Grand Rose on mu lemmikspa! Olen seal käinud nii voucheritega kui ka ilma. Pole kunagi selliseid probleeme olnud.\nPigem algas päev kehvasti tänu ärajäänud lennule ja siis edasi pidi kõiges nokkima… ?\nTualetis on tõesti ruloo, mida saab ette tõmmata, duššiga pole probleeme olnud ja suures bassus peabki minu arvetes vesi jahedam olema, kuidas siis muidu saab ennast peale suurepäraseid saunasid maha jahutada? Seal on tegelikult olemas ka väike bassu kuumemagi veega kui lastebasseinis.\nJah, restoranis võiks söök tõesti maitsvam olla, see on ainus, millega võin nõustuda.\nOlen käinud enamuses Eesti spades ja tõesti on olnud Grand Rose parim, kahju et teil nii jube kogemus oli.\nVasta\tM 24. veebruar 2014 at 15:23\nJa sina nokid lihtsalt sellepärast, et sulle see koht meeldib.\nMa ei mõista, kuidas keegi saab vaadata seda kui mõttetut nokkimist, kui nad ei saanud mitte midagi, mis voucheris lubatud oli? Jah, lendude ärajäämine ei ole spa süü, see on selge, aga miks nad üldse pakuvad massaaži, mida EI SAA? Kui ei ole lubatud massaaži, siis tuleks pakkuda alternatiivi sama hinnaga, mitte nii, et klient peab nende vea tõttu juurde maksma. Pluss kui teenindus on juba retseptsioonis alla igasugust arvestust, siis loomulikult langeb tuju ning arvamus spast koheselt.\nMinumeelest on ka tihti basseinid liiga külmad, ka nokin niisama või?\nNatuke kohtlane inimene oled vist.\nPS. bassu on ilmselt üks rõvedamaid sõnu üldse, titt oled, et normaalselt rääkida ei oska?\nVasta\tKatu 24. veebruar 2014 at 00:16\nPäris huvitav kogemus sul. Minu vanemad on Eestis peaaegu kõik SPA-d läbi käinud ja Grand Rose Spa on kõige rohkem meeldinud. Tänaseks on nad vist juba 10 korda seal käinud. Kusjuures nad elavad Tartus. Grand Rose Spal on ka päris kõrge hinnang Hotelliveebis. Ma arvan, et pettuma pani sind mitmete halbade asjade kokkulangemine. Tavaliselt kui tuju korra rikutud siis järsku tulebki jonn sisse iga asjaga. Muidugi tundub ka, et seekord ei vastanud Spa töötajad nõudmistele. Igatahes täielik antireklaam, kahju kohe Spast. 😀\nVasta\tKilluke 24. veebruar 2014 at 00:15\nOlen kuulnud ka igasuguseid huvitavaid ja mitte just meeldivaid juhtumisi seoses voucheritega, aga kuna ise kipun ikka ka otsima odavamaid pakkumisi, siis on just voucherid üks võimalus, kuidas raha kokku hoida. Hiljuti sai kingitus.ee voucheriga käidud Rock-al-Mare hotellis, kus olid väga professionaalsed ja meeldivad töötajad. Kõik oli väga maitsekas ja ilus, rätikutest kaunistused voodi peal ja puha. Hommikumantlid ja rätikud ei olnud ka papist, vaid ikka korralikult pehmed. Ainult hommikusöök oli kesine, muud negatiivset ei saaks küll öelda. Lisaks sellele olen käinud piljardit mängimas poole hinnaga, mis sai soetatud läbi zizu.ee. Seni pole pettuma pidanud, aga eks see ole risk tõesti, kui võtta kupong mingile sellisele teenusele, mida saab teha halvemini kui muidu.\nKuressaares olen käinud aga GoSpas, küll mitte voucheriga, ning sellestki on ainult positiivsed kogemused. Grand Rose’i võiks aga kaebuse esitada, et ei suuda oma teenuseid täies ulatuses pakkuda, mille eest juba tegelikult makstud on.\nVasta\tKaire 23. veebruar 2014 at 22:49\nMe kunagi käisme Viimsis Cherry kaudu. Meid võeti täitsa kenasti vastu. Ei sunnitud ootama ega kedagi. Ei tajunud küll, et oleks keegi meisse kuidagi teistmoodi suhtunud. Selle külastusega jäin ise küll rahule. Rätikud olid ka veits karedad, aga voodipesu leevendas selle valu 😀\nJa Grand Rosesse nüüd küll enam ei taha minna. Oli märtsis korra mõte, aga isu läks üle.\nVasta\tJaanika 23. veebruar 2014 at 22:37\nMinul on Grand Rose SPA-ga ainult positiivsed kogemused. Voucheriga muidugi kogemus puudub, ei ole kunagi ühtegi voucherit ostnud, aga kui suhtumine on sellega teine, siis see on küll äärmiselt nõme… Kummaline on ka see karekõvade hommikumantlite teema, kui me sõpradega käisime, siis just omavahel imetlesime, et wow kui mõnusalt pehme kõik on – voodipesu, käterätid, hommikumantlid… Tõenäoliselt oli neil äkki pesukuivati katki sel ajal, kui te sinna sattusite:D Pesukuivati on üldse üks maailma parimaid leiutisi, kellel on, see mõistab;) nii pehmeid saunalinu ja voodipesu ei saa mittekuidagi muud moodi!\nVasta\tLihtsaltmelon 23. veebruar 2014 at 22:08\nMa alles hiljuti käisin pühajärve spaas hotelliveebi voucheriga ning see oli lihtsalt fantastiline elamus ja ei suuda senini uskuda kui paljude asjadega ikkagi vedas. Absurdne suhtumine, et kui tuled voucheriga oled näljarott. Täpselt samamoodi on inimene teenuste eest maksnud ja keegi ei ole käskinud Spaal/hotellil teha sellist sooduspakkumist. Mina klienditeenindajana vaataksin pigem imelikult neid kliente, kes ostavad sama paketi, mis antud hetkel voucheriga odavamalt. Puhas lollus ju rohkem maksta.\nAnyhow, kindlasti tasuks kirjutada, sest mingi osa rahast tuleb kindlasti tagastada juba lennuki puudumise pärast.\nVasta\tcookie 23. veebruar 2014 at 21:44\nmu üks geniaalne tuttav ostis voucheri brasiilia depilatsiooni kus siis peaks lõpptulemus ilus puhas ja beebipehme olema aga tema olevat jäetud tuttidega ja öeldud et ei ole võmalik kõike puhtaks teha… nii ta seal käis mitu korda veel ..igakord mulle kurtes et ikka tutid püsti ja mine koju sheivima ennast(lõpuks ma suunasin ta salongi peale mida ta ei pidanudki koju järelsheivi tegema minema ).. ebanormaalne why the flying f*ck nad tevad üldse neid vouchereid kui nägu krimpsus kui alamrahvas julgeb seda välja lunastada.. 🙁\nVasta\tMarca 23. veebruar 2014 at 21:44\nIse pole Grand Roses käinud aga meheõel oli seal selline “vaimustav” kogemus, et neil oli kinni pandud pulmaööks sviit ja kui kohale läksid, siis laiutati käsi, et ups, oli ka või, kahjuks jäi vist kahe silma vahele, sest seal on juba keegi ees… Ilmselt ka väga-väga ebameeldiv kogemus.\nVasta\tKaisa 23. veebruar 2014 at 21:08\nKas see üks mees veel oli selline hästi pikk, heledamapoolsete juustega?\nVasta\tkiku 23. veebruar 2014 at 21:06\nOleks olnud nutti oma pump kaasa võtta, oleks veidi parem tuju ja olemine ning ei süüdistaks kõiki teisi oma kehvas olekus.\nSiis oleks ka vähe roosamad prillid ees olnud 😉\nVasta\tAnu 23. veebruar 2014 at 21:03\nMina esitaks kindlasti chillile kaebuse, sest no mida te siis lõpuks selle voucheri raha eest saite?? Lennukiga sõita ei saanud, kas minnes maksite bussisõidu ise kinni? Massaazi ju ka ei saanud, maksid täis hinda. Tagasituleku maksid ka ise kinni. Ööbida saite seal küll jah, aga peale esimese päeva ootamist ja bussisõitu(päris pikk loksumine, olen käinud) – see ei olnud kindlasti seda väärt! Niiet tehniliselt ei ole sa ju saanud seda teenust selle voucheri eest, mida sa oleks pidanud saama. Lisaks ootamine, suhtumine spas ja peale maksmine!\nSpasse kirjutaks ma veel eraldi kaebekirja sealse ebaviisaka suhtumise eest.\nVasta\tK2ty 23. veebruar 2014 at 20:52\nSuht jube sünnipäev ikka. Poleks uskunud nii suurt vahettegemist, et kas voucheriga või mitte. Ise olen elukaaslasega mitu korda voucheritega Võrus Kubija spaas käinud. Teenindus on alati meeldiv olnud ja ootama pole pidanud niimoodi kunagi ning kõik mis lubati, oli ka olemas. Loodan et järgmine sünnipäev tuleb lõbusam 😀\nVasta\tNonoh 23. veebruar 2014 at 20:48\nSee jah jama, et sul niiiiiiiiiiiii halb kogemus oli, sest spa on küll ülihea ja mul oli küll super kogemus seal!! Kuigi jah, sai mindud tavahinnaga, mitte voucheriga. Kahju. Ehk kunagi läheb kuidagi nii, et saate uue võimaluse sinna minna ja selle õige tunde kätte.\nVasta\tL 23. veebruar 2014 at 20:47\nSaime jõulukingiks Chillist voucheri, ei olnud lennukiga, aga ka miski 55 euri, hommikusöök + majutus ja mingid massaažid ka odavamalt. Jõudsime täpselt kell 16 kohale, koos kõikide teistega seisime ja ootasime natuke ja saime sisse, teenindus oli meeldiv, olgugi, et ei olnud eriti aega seletada neil, mis trepist alla ja kust üles ning kus spa asub, aga kõik üles leidsime ikka. Olin ette bronninud massaaži, mida ei olnudki võimalik soodushinnaga saada, nii et selles osas ei saa probleeme öelda. Hommikumantlid olid tõesti natuke väsinud olemisega, aga neid ei olnud väga pikalt vaja õnneks seljas hoida. All saunade ja asjade juures oli õhk nii mõnus ja soe, palju hämaram kui teistes sellelaadsetes kohtades, kuidagi mugavam olla rohkem ning ei tunne ennast sinakas-valgena. Ja see, et rätikuid küsida sai saunades jms kasutamiseks, oli ka meeldiv. Massöörid tegid ka head tööd 🙂 Nii et alati ei tähenda küll voucheriga minek seda, et kuidagi kehvema kohtlemise osaliseks saab!\nVasta\tPisi 23. veebruar 2014 at 20:43\nMinul ka oli mõttes osta odav pakkumine pakkumised.ee-st ja ostmata jäi, kui lugesin kommentaare, et kui saadi teada, et oldi vouceriga, siis ei saadud ise sööki valida ja toodi söök, mis ei kõlvanud ja tuli ikka ise osta lisaks veel söök ja polnud sooduspakkumisest enam jälgegi.\nAga meil on ainus hea pakkumine, mille vouceriga saanud oleme, laste sünnipäevaks ostetud kringlid. Need olid nii head, et väärt ka oma tavahinda.\nVasta\tKeiu 23. veebruar 2014 at 20:42\nMe käisime Laulasmaal vautšeriga, ja ükskord tuttavad ka, jummala meeldiv oli. Soovitan! Ja loodan, et nad meeldivaid inimesi pole persevestidega asendanud.\nVasta\tKadi 23. veebruar 2014 at 20:38\nMinul on Grand Rose’iga vaid head kogemused. Mis puutub mullivanni vee temperatuuri, siis see sõltub päevast ja kellaajast. Õhtupoole on enamuses basseinides vesi jahedamaks läinud. Ei olnud probleeme ka hommikumantlite ega rätikutega. Lapse hommikumantel oli vaid pisut palju pesu näinud. Dušist tuli sooja vett ja klaasseinale käis ruloo ette.\nVoucherite osas kommenteerida ei oska, kuna ise olen ilma nendeta puhkamas käinud. Kui sul voucheriga häda oli, siis kontakteeru Chilliga. Nad peaksid lennusõidu ärajäämise kompenseerima.\nLaulasmaa on ka väga hea spa. Natuke väsinud interjöör aga kogemust see ei rikkunud.\nVasta\tSirli Lump 23. veebruar 2014 at 19:55\nReaalselt olen mina saanud veel halvema kohtlemise osaliseks Laulasmaa spaas ja seda täiesti maksva kliendina ILMA VOUCHERITA! Muidugi sellest kohast on koguaeg mingit jama räägitud aga usaldava inimesena ma otsustasin, et peaks ikka ise proovima enne kui halvustan ja sellel hetkel oli piisavalt lähedal see spaa ka, nii, et sinna läksimegi.\nJa mis siis seal nii halvasti oli? Esiteks ei töötanud seal veekeskuses mitte miski ja sai olla sisuliselt ainult selles suures basseinis edasi tagasi ujudes. Seda öeldi meile kohe alguses, et nad seal midagi remondivad aga kodulehel selline info absoluutselt puudus. Jõudes käitus reseptsioonitädi meiega väga vastikult ja tegeles eelkõige mingite soomlastega kes meist ette trügisid ja meil kui vaesematel eestlastel palus oodata kuni ta kõik inimesed ikka enne meid järjest vahele võtab. Uksekaardid ei töötanud korralikult ja pidime juba alguses neid mitu korda käima all vahetamas, sest lihtsalt ei saanud enda tuppa sisse. Mina sain okei massaaži aga mehele tehti väga pealiskaudselt midagi suvalist mida võiks pakkuda igaüks. Õhtul soovisime tellida tuppa õhtusöögi… Selleks oleks pidanud nad selle tooma reaalselt 3 koridori edasi aga me ei tahtnud ise välja minna ja tahtsime toas romantikat teha. Esialgu öeldi, et liiga kiire helistage poole tunni pärast. Siis helistades aga teatati, et helistage tunni aja pärast, ikka on kiire. Ma mõtlesin veel, et mis koht see selline on, et me tahame raha anda teile, et te söögi 3 koridori edasi tooks aga teil on nii kama lihtsalt. Kolmas kord helistades öeldi meile, et köök pannakse üldse kinni poole tunni pärast ja juurde midagi ei tehta ja tulgu me sinna sööma, sest nemad tuppa täna enam ei too. MIS ENAM? Te pole toonudki midagi! Me ei läinud seega sööma ka. Kopp oli ees… Sõime kaasatoodud näkse ja jõime šampust. Ja kui sellest veel vähe polnud, siis hommikul 6.25 hakkas terves majas alarm karjuma ja karjus 10 MINUTIT! Kõndisin alla fuajeesse ja küsisin milles probleem ja kas tuleb hotellist jalga lasta? Või lihtsalt häire? Milles probleem? Naine kogeles mulle vastu ja oli enamvähem ilmega, et misassja, meil pole mingit häiret olnud ja ta ei saa üldse aru millest ma räägin. Mis sellest, et see alarm üürgas veel koridori peal kui ma alla läksin. Selgitusest võisin ma ainult unistada, sest isegi vabandus ei tulnud tädil üle huulte.\nKodus kirjutasin ma neile kurja kirja millele ootasin vastuseks vähemalt vabandust. Mis sa arvad, kas see tuli ja kas ma sain vabanduse? EI!\nÄrge sinna ka minge! Kunagi! 😀\nVasta\tkuku 24. veebruar 2014 at 14:48\nLaulasmaa Hotell Spasse meie pere ka enam ei kipu. Administraator oli tore ja sõbralik, tema kohta ei ütle mitte üht halba sõna. Hoiatas ka, et kui tahate õhtul restorani sööma minna, äkki broneerite laua.\nKogu koht oli meeletult ülerahvastatud. Veekeskuses ja spa poolel. Spa administraator oli eriti “elegante daam” kes eelistas mingi noore kutiga jutustada, minust vaadati konkreetselt “läbi” selle asemel, et pilgule vastata või välja teha, et inimene tema leti ees seisab ja ootab. Tahtsin küsida, et kuhu ma minema pean edasi, olin esimest korda. Ja restorani me ei mahtunudki, kohti pole, samas, oli terve suur saal, kus olid lauad ja toolid ja nõud laudadel, mis niisama jõude tiksus. Kas nad siis ei jõudnud toitu valmistada nii palju või ma ei tea, mis probleem seal oli.\nSeega, Laulasmaad ei soovita. Kui siis kusagil keset nädalat ja suvisel ajal. Muidu on jubedalt ülerahvastatud ja näha on, et see töökorraldus ei ole seal nii hea, et kõik kliendid saaks norm. ära teenindatud.\nVasta\tAnxu 23. veebruar 2014 at 19:45\nKardole lohutuseks, et see moosikarp mis Tallinna-Kuressaare vahel sõidab, pole eriline lennukogemus kah. 🙂\nVasta\tKertu 23. veebruar 2014 at 19:43\nOlen käinud GO Spa-s mingi Estraveli sooduspakkumise raames ja siis jäime küll väga rahule. Oleks isegi kauemaks jäänud, kui oleks võimalik olnud 🙂\nVoucheritega pole väga halbu kogemusi olnud. Enamasti olen tingimused enne endale selgeks teinud, kui olen teenust nõudma läinud. Ainult üks kord oli Photopointi voucheriga halb kogemus, kui voucheri lõpptähtaja maha magasin ja järgmisel päeval lunima läksin, et ehk ikka saaks. Ei saanud, öeldi, et ise oled loll. No, päris nii ei öeldud, aga läbi lillede vihjati 🙂\nVasta\tB.B 23. veebruar 2014 at 19:32\nOlen küll ka kuulnud jah, et tihtilugu on nende voucheritega mingi jama, ent pean mainima, et cherry’t võib selles osas usaldada, cherry teenindus ja pakkumised on super, pole ühtegi halba kogemust ja minu arust koheldakse cherry’st voucheri ostnud inimesi hoopis teisiti kui näiteks chilli’st ostnud inimesi. No eks ilmselt see ka määrav, et cherry on omale nime teinud terves Baltikumis, ehk sealt ei osta vouchereid ainult Eesti omad inimesed vaid ilmselt ka nt. soomlased, lätlased vms. Siis peabki suhtumine teine olema. Chilli’ga on endal ka halbu kogemusi olnud, mitte küll voucheriga. Ja muidugi oli tohutu jama zizu’ga, sai sealt kunagi ostetud paar asja, läksime isegi elukaaslasega Tallinnas olles kontorisse järgi selleks kuupäevaks nagu ette määratud oli, ise Tartu inimesed ja jube hea mugav tundus, et kui nagunii sel kuupäeval Tallinnas olla, siis võiks ju juba ise kohal käia, sinna minnes kõnetas meid üks väga halvasti eesti keelt valdav naisterahvas, kes ei osanud ei a’d ega o’d öelda meie tellimuse kohta. Esitasime tellimust kinnitava paberi, mille igaksjuhuks eelnevalt välja olime printinud ning selle peale kehitas õlgu, helistas kellelegi ja palus tunni pärast tagasi tulla, võttis meie kontaktid ja arvasime, et asi korras, lähme käime söömas ja siis tuleme tagasi. Ei läinud vast poolt tunnikestki mööda kui meile helistati ja teatati, et kaup ei jõuagi täna kohale, et äkki soovime, et see meile postiga nädala jooksul kohale toimetataks. Noh, olime siis läbi pika vaidluse sellega lõpuks nõus, õnneks midagi juurde maksma ei pidanud. Kümme päeva möödus, ei mingit pakki ega ka infot, kas kaup meieni üldse jõuab. Elukaaslane otsis siis numbri ja helistas sinna, seal vabandati ja öeldi, et meie poolt tellitud toodet pole nendeni jõudnudki. Küsimuse peale, et miks ei teavitata klienti sellest, nähvati, et nad ei saa igale kliendile ka mõelda ja kui soovime võime raha tagasi saada. Lubati 10 päeva jooksul raha tagasi kanda, enne aga pidime vähemalt kolmele erinevale inimesele kontonumbri teatama ja siis ei jäänud muud kui oodata, ootasimegi ja jäimegi ootama. Juba kaks nädalat oli möödas, elukaaslane helistas ja uuris, lubati järgmisel päeval üle kanda, et ju on kahe silma vahele jäänud, täpsustati veel meie tellimuse number ja mainiti, et nüüd on ikka kaup ka nendeni jõudnud, et võivad selle ka saata, olime siiski endale kindlaks jäänud ja keeldusime. No nädal hiljem jõudis siis see raha lõpuks meieni, aga enne sai ikka pea kaks kuud jamatud ja muudkui oodatud. Ei teagi, kas teistel ka sama jama olnud on, aga enam sealt midagi ei osta. 🙂\nVasta\tmac 23. veebruar 2014 at 19:22\nEnne kui kommentaare lugesin, et paljudel voucheritega sama häda olnud, oleks kindlalt pakkunud, et vb oli teenindaja hitleremme vms inime, kes hingepõhjani solvunud on Su pääle 🙂 Või kui mees-teenindus oli, siis äkki oli Paul 😛 😉\nVasta\tJane 23. veebruar 2014 at 19:17\nMina olen oma elukaaslasega päris mitmel korral käinud hotelliveeb.ee kaudu siis erinevates hotellides/spades. Suvel käisme ka Kuressaares, aga hotell oli Johan Spa Hotell. Paketiks romantika, ja no nagu ikka. Meie jäime küll rahule teeninduse ja kõige muuga. Aga sinu juttu lugesed jääb mulje, nagu Kuressaares ei müüdaks pesupehmendit või on seal mingi imelik vesi. Sest ka seal olid käterätikud ja hommikumantlid kõvad ja ebameeldivad. Aga see oli ka ainuke negatiivne asi vist.\nAga sulle soovitus, teinekord proovge tõesti hotelliveebi. Mina olen küll rahul, ja pole isegi kuulnud, et keegi oleks saanud kohelda nagu vaene rott.. Pigem vastupidi 😉 !\nVasta\tKaia 23. veebruar 2014 at 19:58\nOlen ka kõik oma spapaketid ostnud Hotelliveebist ja alati rahule jäänud. Olgu need siis Saaremaa eliitspad (erandina siis Grand Rose, millest kirjutasin ülevalpool), väikesed ja tundmatud hotellid või Jurmala Spa Hotell. Soovitan!!! 🙂\nVasta\tRiin 23. veebruar 2014 at 23:34\nSaarlasena võin kinnitada, et Saaremaal ongi erakordselt kare vesi, mis kuivatab nahka ja teeb rätikud karedaks 😀\nVasta\tLii 24. veebruar 2014 at 10:27\nEestis on üldiselt kare vesi, sest põhjavesi voolab lubjakivil, mitte nagu Soomes, kus vesi voolab graniidi peal…..\nVasta\tLiis 23. veebruar 2014 at 19:13\nOlen ostnud hotelliveeb.ee-st Tallinn Viimsi spa oma ja mina ainult kiidan , poleks nii head kohtlemist oodanudki , isegi lauda juhatati/spa osa tutvustati, räägiti mis lisa eest on võimalik jne 🙂 Kus juures käisin 18 sünnipäeva pidamas ja õnne sooviti ka , kui sisse registreerisime 😀\nVasta\tNeiu 23. veebruar 2014 at 19:05\nKahju, et sul nii halvasti see puhkus välja kukkus.. Ma olen mitu korda Grand Roses käinud ja ise väga rahule jäänud (olen käinud nii voucheri kui nn. otse “ostnud” kohelehelt). Kindlasti oleneb ka adiminnist, kes satub. Olen saanud mina ilusti küsides nii varem check-inni teha kui ka muudele palvetele on vastu tuldud. Aga sul on küll täielik ebaõnn 😀 :S .. Mina nõuaksin sinu/Kardo asemel voucheri pakkujalt raha tagasi, sest juba see lennusõidu ära jäämine rikub üldmuljet ja emotsiooni päris palju…\nVasta\tT 23. veebruar 2014 at 19:03\nOlen ise käinud kahel korral Laulasmaal voucheritega ja seal ma ei täheldanud halba teenindust ei niisama ega ka voucherite pärast (õnneks). Ega see koht just teab mis uhke palee pole, aga minipuhkuseks minu arust paras. Suvel oli eriti mõnus õhtul vein kaenlasse võtta ja rannas istuda. Olen kahte erinevat massaži ka proovinud ja kurta ei oska. Vann on soe, saunu on mitu ja ümbrus on ilus. Soovitan.\nVasta\tJanika 23. veebruar 2014 at 19:02\nOh seda rõõmu. Meil ka plaan järgmine nädal minna voucheriga. Õnneks küll oma autoga, aga juba hakkasin kartma 😀\nVasta\tleevi 23. veebruar 2014 at 18:56\nVoucheritega täpselt sama kogemus ja mitmest kohast. Kunagi Cherry algusaegadel kasutasime neid üsna tihti, kuid lõpetasime, kui saime aru, et voucher võrdubki asutuste töötajate jaoks näljarottidega. Vähemalt suhtumine oli vastav. Grand Rose’s pole käinud, see-eest korduvalt (ilma voucheriteta) GO spa’s ja seal on alati meeldiv suhtumine olnud. Viimsi SPA-d oleme samuti kiire get-away’na korduvalt kasutanud ja kuigi neil on Grand Rose’ga sama omanik, oleme seal üldiselt rahule jäänud. Välja arvatud hommikusöök, mis mu meelest on suhteliselt kesine. Ja siis need soooomlased, keda on seal alati busside viisi!\nVasta\tstella 23. veebruar 2014 at 18:50\nKallis Mallu aka karm eit !\nÄra jäta seda asja niisama, võta ühendust nendega ja pool raha nõua kindlalt tagasi. Ok , kardo maksis, a vahet pole 😉\nMul igasugune hotelli isu kadus . Naistepäeval tahtsin minna ;(\nVasta\tMallukas 23. veebruar 2014 at 18:58\nma mõtlesin sellele, aga kellelt ma seda raha nõuan? Spalt? Chillilt?\nVasta\tRiina 23. veebruar 2014 at 19:16\nMa kirjutaks mõlemale. See nende omavaheline asi arutada, kes kompenseerib.\nVasta\tSV 23. veebruar 2014 at 22:10\nIlmselt esialgu kirjuta Chillile ja nõua neilt kompi, kuna nendele on see raha ju laekunud teilt. See, et nad Grand Roselt papi tagasi saaks on juba nende mure.\nLennu ärajäämist ilmselt ei kompenseerita, kuna see oli ilmastiku olude tõttu bla bla bla ja kohale ju viidi – see ongi kompensatsioon 😀\nKahjuks pean ütlema, et nii kui ma siin nägin seda paketti, mille kingiks said, siis esimese asjana mõtlesin, et ei tea, kas lennud ikka toimuvad, kuna need Kuressaare ja Kärdla lennud kipuvad väga tihti ära jääma (eriti sügisel – nagu meil praegu ju on).\nVasta\tLii 24. veebruar 2014 at 10:24\nNo raha nõua ikka sealt, kuhu maksid voutcheri eest….\nVasta\tRiina :) 23. veebruar 2014 at 18:46\nLugesin päris õudusega. Kurb, sest kavatsesime ka Saaremaale trippima minna ja Spad külastada. Tuleb valida vist tavaline majutus. Tundub parem variant 🙂\nMa oleks võinud oma korteris ka selle majutuse ära teha. Oleksite vist sutsu rohkem rahule jäänud, kui seal Spas 😀\nNo mis??? Ei see siis nüüd ainuke Spa ole saares!!!! Mine siis GoSpasse, seal olen kuulnud, et külastjad on pea alati rahule jäänud, ei ole see imelise nimega Grand Rose ka ainuke……aga valik on sinu, nii et miks mitte, mõni võib ju ka mandrile jääda vigu otsima…. 😛 😀\nVasta\tLiisu 23. veebruar 2014 at 18:30\nMina ja mu elukaaslane käisime suvel ka voucheriga spas aga Pärnus ja selle soetasime pakkumised.ee lehelt.\nMuidu oli kõik väga normaalne. Massaaž oli ka hinna sees, ainuke jama oli, et tegija ńägi välja nagu mingi psühopaat kuskilt õudukast ja massaaži tehes hingas veidralt ja pervertlikult kõrva.\nVasta\tMallukas 23. veebruar 2014 at 18:34\nHaha, ma kujutan ette, et see võis päris naljakas olla 😀\nVasta\tSiret 24. veebruar 2014 at 21:02\nHahahaa, väga hea kommentaar! 😀\nVasta\tMari Laasma 23. veebruar 2014 at 18:25\nJah, nõus. Ma ka iga jummala kord luban, et never ever ei osta enam ühtegi voucherit, sest nii palju kui neid ostnud olen (ca 5 korda) pole vist peaagu ühtegi saanud kasutada. nt. selgub, et enne restosse minekut peab eksta voucheri aja kinni panema aga selleks ajaks kui vaba aeg mis ka mulle sobib on voucher juba läbi jne. Igatahes on alati nendega mingi jama. Nüüd kui kuulsin raadiost üks päev et Jazz autopesula soodukas siis mõtlesin, et no mis sellega ikka viltu saab minna ja autot vaja pesta niikuinii siis jälle läksin õnge ja ostsin. Läksin siis järgmine päev Rosaleeniga Jazzi, kus oli elupikk järjekord (ise mõtlesin näe kui palju voucheri omanikke). Küsisin igaks juhuks veel, autopesijate poiste käest kas ootan seal järjekorra lõpus…ootasin siis oma järjekorra ära, panin Rosaleeni vankrisse (kuna pesu pidi olema ca 2h pikk oli plaan vankriga jalutada senikaua). Selgus aga, et voucerid hakkav kehtima alles järgmine päev Tõstsin siis Rosaleeni sama targalt autosse tagasi ja kuna ma muud moodi enam väljasõita ei saanud kui läbi pesutänava, mõtlesin, siis et mis siis ikka tühja sõita ja lasin auto ka juba puhtaks pesta…niipalju siis jälle “odavast autopesu voucherist”\nVähemalt saad teinekord autot pesta “tasuta” 😀\nVasta\talbiino_lammas 23. veebruar 2014 at 20:50\nMis see ROSALEEN siin nii tähtsat osa nüüd mängis? Või on tegu järjekordse tibuemmega, kellel peale Rosaleeni ühtegi “saavutust” elus nagu ei olegi?\nVasta\tKäts 23. veebruar 2014 at 22:14\nIssver milline õelus…\nVasta\talbiino_lammas 24. veebruar 2014 at 13:19\nkurb küll, aga tegu ei olnud õelusega. pigem olen realist.\nusun, et inimesed oleksid teemast aru saanud ka ilma selleta, et igas lauses ROSALEEN ära pidi mainima.\nMallukas 24. veebruar 2014 at 13:43\nEt sa teaksid, siis Mari on arst, seega on ta elus paljugi muud saavutanud, kui ainult laps. Ma usun, et lapse mainimine oli tingitud sellest, et titega seiklemine ja ootamine on ju kordades raskem, kui üksinda. Kui ma oleks spas käinud Mariga, siis usu mind, ma oleks palju pahasem olnud..\nKäts 24. veebruar 2014 at 16:18\nMul on sinu pärast kurb! the end!\nkuku 24. veebruar 2014 at 16:37\nkurb tõesti, aga minu meelest oli küll tegu õelusega. inimesed saidki teemast aru, ja taipasid ka seda, et Rosaleeni maniti sellepärast, et ilmselt see lõi situatsioonile veel lisamõõtme. Võiksid hoopis ise natuke mõtiskleda selle üle, miks see Rosaleeni mainimine SIND nii väga häirib. Kuskil midagi kripeldab…\nZi 24. veebruar 2014 at 19:18\nKade meel, et mõnel lapsel nii ilus nimi on v? Kui ma oma lapsest räägin, siis ka ikka nimepidi.\nalbiino_lammas 25. veebruar 2014 at 11:21\npole üldse põhjust minu pärast kurbust tunda, olen juba harjunud sellega, et kui keegi tibuemmesid kommenteerida (just kritiseerida) julgeb, on kohe teised kõik nagu kanakari ringkaitses kallal.\nmis sa ikka teed, kuidas muudmoodi tibuemmed end kodus lõbustavad. usun, et suur osa delfi debiile on ka just selliste hulgast pärit.\nja (nagu ma ka ette aimasin), tuleb mõni kirkam kriit lagedale selle tüüpilise “sa oled nagu lihtsalt megakade ää!!!” lausega. sest et jah, absoluutselt tuleks kellegi peale kade olla, kuna tema oma lapsele nii “kihvti” nime välja mõtles. mina nii kõrgele ei küündi.\nMallukas 25. veebruar 2014 at 11:44\nMulle tundub, et sul siiski mingi isiklik probleem on. Heidad Marile ette, et ta pole elus mitte midagi saavutanud kanaemme, kui ma seletan, et sul on siiski vale arvamus, siis jäb sulle hoopis hambu lapse NIMI? Miks?\nalbiino_lammas 25. veebruar 2014 at 12:43\nvaata, selle nime-teema tõi sisse tark tibuemme Zi, kes väitis, et olen hirmkade, et minu lapsel sellist nime pole.\nminu poolest võib see nimi kasvõi Mya-Zhinderylla-Chrystellä (minu siiras austusavaldus, kui nüüd keegi ongi oma lapse nii nimetanud) olla, kuid kui seda ikka igas lõigus mitu korda rõhutada, jätab veits pentsiku mulje.\nma nüüd enam ei plõksi – tegu on ikkagi arstiga ju.\nKäts 25. veebruar 2014 at 15:40\nKohe näha, et tegu on lambaga. Ma küsiks, et mis see sinu asi on, kui kellegi saavutus ongi tema laps? Last muide normaalseks kodanikuks ja inimeseks kasvatada ei olegi nii lihtne. Igatahes on see parem, kui nurgas istuda õel olla ja ilkuda. Pluss, kui lapsele on nimi pandud tema vanemate poolt, siis on suhteliselt loogiline, et seda kasutatakse. Saavuta ise ka midagi ja ära ole nii kibestunud. Ja sa väidad, et meie tibuemmed end nii lõbustame aga mida sa ise teed? Paremat pole teha, kui kellegi lapse nime kommenteerida? Muide ma pole veel ühtegi tibu siia ilma toonud 😉\nalbiino_lammas 25. veebruar 2014 at 16:16\nkäts, tee ühiskonnale teene ja õpi lugema, palun. või siis lugema ja samal ajal tekstist aru saama – see oleks lausa suurepärane!\nminu postitus ei olnud üldse kirjutatud võtmes “su lapsel on nagu nii megarõve nimi see ROSALEEN”.\nKäts 25. veebruar 2014 at 16:22\nLausa nii tähtsat rolli mängis, et sa lõugama pead 😀\nVasta\tKristin 23. veebruar 2014 at 18:19\nohh, nii kaua kui soomlaste bussid ette vuravad ja meie hinnaklassi üle õnnest õhkavad , on omanikele eestlase mure kärbsesitta väärt 😀\nVasta\tPilleriin 23. veebruar 2014 at 18:16\nMeie lastevabad nädalavahetused on ka enamasti magades möödunud 😀 Ja kui oleme une täis maganud tuleb meeletu lasteigatsus peale.\nJa need spade töötajad on jah tihtipeale sellised üleolevad nähvitsad, kui Sul on palju raha, siis koheldakse hoopis teistmoodi, sest siis Sa ju potensiaalselt tood neile hunniku raha sisse. Nõme suhtumine, nagu natuke vähem varakad inimesed ei võikski nautida meeldiva teeninduse ja õhkkonnaga puhkust.\nVasta\tMallukas 23. veebruar 2014 at 18:35\nOleks võinud jah koju jääda… 😀\nVasta\tPaul 23. veebruar 2014 at 17:58\nIssand jumala küll lüpsnud oma udar ära ja ehk oleks tunduvalt parem hakkand… iga teises lauses oli udar sees… ma arvan et see udar jäi mulle ja teistele lugejatele rohkem meelde kui sinu hädad. Ilmselt sealt need hädad hakkasidki. Tänud. Vaata et postitust ära ei viska, muidu copyn uuesti 😉 Head päeva UDAR.\nVasta\tMallukas 23. veebruar 2014 at 17:59\nudar, udar, udar, UDAR!!!!\nVasta\tKati 23. veebruar 2014 at 18:06\nEi tea kas olen debiilik või düslektik, aga ei näe, et siin postituses kusagil sõna UDAR mainitakse.. Äkki sul oli Marianni blogi lugedes ka mingi teine zoofiilialaadne leht avatud?\nVasta\tTrimami 23. veebruar 2014 at 18:08\nVaene Paul- ilmselgelt lapsena liiga vähe tissi saanud 🙁\nVasta\tmiiu 23. veebruar 2014 at 18:27\nja mitte ainult lapsena…\nVasta\tjobu mees 23. veebruar 2014 at 20:39\nKuule Paul mine arene nurga taga ja siis tule inimeste sekka tagasi…..\nVasta\tOhh mees 24. veebruar 2014 at 22:06\nJa siis meie, mehed, mõtleme miks naised meid sigadeks kutsuvad. Aga loomulikult, kui üks As*hole suudab sellist lollust ajada. Piinlik! Vabandan enamus meeste eest, et selliseid leidub!\nVasta\tMallukas 24. veebruar 2014 at 22:08\nMa tegelikult lausa üllatunud, et mehed ka siia blogisse eksivad, aga kena kohata 🙂\nVasta\tJennifer 23. veebruar 2014 at 17:56\nPeale sellist lugu lugedes ei kavatse ilmselt enam ükski isik oma jalga sinna tõsta, kaasa arvatud mina. Targem ehk olekski.\nVasta\tMari-Liis 23. veebruar 2014 at 17:51\nOtsime oma meeldivasse meeskonda töökaid abikäsi massööre.\nKui sul on oskus ja tahe teha meeldivat tööd siis anna endast märku annika@grandrose.ee. Jagada võite ka kõik rõõmsalt.\nNali naljaks, just rääkisin elukaaslasele, et näe ala üks läks sinna… ega enam ei tõmba ka 🙂\nNäedsa, põhjus, miks sa massaži ei saanud 😀\nVasta\tTikker 23. veebruar 2014 at 17:50\nOh sind. Tõesti arvasid, et nii kauaks titest eemale minnes ei hakka rinnad “üle ajama”? 🙂\nAga see puhkus oli teil nii täielik ebaõnn, et lausa naerma ajab. See on täpselt see Murphy – plaanid midagi ekstraägedat vahelduseks titemamma elule, lõpetuseks on kõik s*tt ja kodus oleks parem olnud. Mul on ka nii olnud 😀\nMa irvitan tõsimeeli Grand Rose “hea õnne” üle sel kombel sinu blogisse sattuda. Ma usun, et mõni kõrgem tegelinski kisub seal varsti juukseid peast. Aga noh, äkki õpivad ka oma vigadest vms 🙂\nVasta\tK 23. veebruar 2014 at 17:50\nMariann, soovitan Sul kirjutada Chillisse, mis toimus. Sest olgugi et ma olen ise ka korduvalt saanud halva teeninduse osaliseks läbi voutserite (no kurat et loll ei õpi eks :D) olen ma igajumala kord neile kirjutanud, mis sita või olematu teeninduse osaliseks ma sain. Siiamaani on see mulle kompenseeritud (ja üpris kiiresti kusjuures).\nSpa kohapealt niipalju, et mul mees kunagi võitis mingi mitmepäevase paketi GO Spa’s ja no me olime samamoodi nagu mingid rotid seal. Ma hakkasin juba esimese päeva õhtuks seda saaremaad ja seda nõmedat spa’d vihkama. Ma ei saa aru, millal ükskord teenindajad INIMESTESSE (ka sooduskupongi kasutaja on inimene ju!!) hästi suhtuma hakatakse. Mulle on kuskilt külge jäänud ütlus: “No nad ei taha lihtsalt mu raha!!!” Sest ma hea meelega jätaks tippi ja kirjutaks nende ülemustele kirju kui tublid töötajad neil on (olen teinud ka seda) aga enamasti lihtsalt ei jääta sellist võimalust.\nVasta\tTrimami 23. veebruar 2014 at 17:50\nJärgmine kord põrutame mu juurde maale. Kütame kümblustünni ja teeme grilli 😉\nVasta\tmiiu 23. veebruar 2014 at 18:25\nvot see on alles lege spa, soovitan soojalt!!!\nVasta\tMallukas 23. veebruar 2014 at 18:28\nolen valmis selleks. 200 euri tuleb kaasa võtta?\nVasta\tmiiu 23. veebruar 2014 at 19:06\nolen käinud umbes kahega ja ikka oli paaaaaraaaadiiiiis\nVasta\tHmmm 23. veebruar 2014 at 17:49\nAitäh, kui ma varem sinna spasse tahtsin minna, siis nüüd ei taha 😀 😀 nii ebameeldiv mulje jäi ja vaevalt et ka teisi külalisi paremini kohtlevad 🙂\nVasta\tLiina 23. veebruar 2014 at 17:57\nTäpselt sama siin. EI taha enam sinna minna 😀\nVasta\tMarija 23. veebruar 2014 at 17:48\nÜks hea tagasiside Spale kirjutada kindlasti paha ei tee. Ehk püüavad nad seda kuidagi korvata ning teevad teinekord oma töötajaid koolitada paremini käituma ehk.\nVasta\tKaia 23. veebruar 2014 at 17:46\nKusjuures olen varem ka kuulnud, et minnes voucheriga kuhugi restosse/hotelli, siis ei kohelda sind kui külastajat vaid kui… rotti, nagu mainisid. See on kurb, sest ka voucheriga külastaja jagab sõprade ja tuttavatega muljeid ja ilmselgelt annab edasi ka negatiivset tagasisided. Kunagi oli vist isegi Delfis artikkel kuidas restos voucheriga käidi ja teenindajad kohtlesid neid kui kõntsa.\nMis puutub Grand Rose’i, siis suvel käisime ka mehega seal ja noh… teist kord ei läheks. Ostsime Hotelliveebist 2 öise paketi. Saabudes teatati, et meie broneeringut pole. Õnneks olin kinnituse välja printinud ja toa me omale saime. Hotell ise on tõesti ilus ja tuba sattus meile ka iseenesest väga kena – rõduga ja vanniga ehk romantikalevel oli laes. Aga… leian, et ükski hotell ei tohiks lubada numbritubades ämblikuvõrke (see polnud kuskil kapi taga vaid otse rõduukse kõrval), katkist telekapulti ja tolmuseid klaase. Spa basseinis oli mingi katkine koht, kus mees oma jalatalla katki astus, nii et ujumisel oli kriips peal. Hotelli restoranis tellisime hirmkalli prae, mille liha oli pooltoores ja kartulid ülekeedetud.\nSaaremaale spapuhkusele minemiseks soovitan GOSPAd, seal oleme mitu korda käinud ja alati rahule jäänud!!\nVasta\tV 24. veebruar 2014 at 21:19\n“Hotelli restoranis tellisime hirmkalli prae, mille liha oli pooltoores ja kartulid ülekeedetud.”\ndefineeri pooltoores ?!\nMina olen üldiselt ikka VÄGA pettunud, kui liha seest ilus punakas roosa ei ole…\nKui tahad läbi kärsatatud liha, mine kuskile kooli sööklasse\nVasta\tAbFab 23. veebruar 2014 at 17:40\nSiinkohal kohe kaval soovitus misiganes muule SPA-le: tehku sulle nüüd kohe mingi megaäge pakkumine ja ümmardagu sind seal kaks päeva, siis saad võrdluseks kirjutada, kui lahe sul seal-ja-seal oli, ja nad saavad sitaks feimi.\nSest su blogi loeb mingi neljandik Eesti elanikkonnast (ehk siis need, kes ei ole päris vanurid, imikud, riigikeelt mitte valdavad või välismaal ära olijad (seal internetti ei ole).)\nMa arvan, et sa lausa peaksid selle ideega välja tulema, juhuks, kui need SPA-inimesed kommentaare ei loe.\nVasta\tMariann 24. veebruar 2014 at 00:12\nMina olen välismaal janett töötab ja blogi loen!\nVasta\tLii 24. veebruar 2014 at 10:16\nNo mis jutt???!!! Küll seal välismaalgi internett on, ei ole see välismaa mingi kiviaegne koht, kus tänapäevasus puudub. Olen minagi välismaal ja ennäe imet! saan lugeda ja kassanäe! isegi kommenteerida oskan.\nSamas mõtlen, Mariann, kuidas Sa küll veskit ei leidnud, selle tuledes tiivad paistavad pea igale poole Kuressaares…..ja no sinna minekuks oleks tigukiirusel läinud ehk 15 minti (seegi aeg ülepakutud)\nVasta\tAbFab 24. veebruar 2014 at 10:23\nVasta\tEliise 23. veebruar 2014 at 17:36\nMiks sa kallis inimene abi ei palunud? Ma oleks võinud vabalt teid veskisse juhatada või sinna lausa kohale viia! Ma oleks võinud sulle rinnapumba tuua! Mis sa veel oleksid soovinud? 😀\nVasta\tMallukas 23. veebruar 2014 at 17:37\nma mitu korda mõtlesin, et ma kirjutan facebooki, et suren rinnapumbata, aga mu nett ei töödanud seal hotellis hästi 🙁 pluss mul juba oli niii sitt tuju 🙁\nVasta\tSilja 23. veebruar 2014 at 17:35\nLihtsalt loen ja pean sõna võtma, ükskõik kui head need voucheri pakkumised on, siis mina neid ka ei soovita sest ÜKSKÕIK kus kuradi kohas mina ja mu tuttavad nendega käinud oleme, siis saa ootadki ennast segaseks, nende jaoks ei ole sa arvestatav klient sest mis moodi peaks normaalne klient mingi sooduskupongi ostma?!?! Üldse ootad ja ootad ja ootad ja jäädki ootama, lisaks pole mitte ainsas kohas näinud toredat teenindust mille voucheri endale soetanud olen. Kuigi mina oma ilmselge hiireajuga ei saa aru mis loogika see on, inimene maksab ju ikka.. Isegi taaratšekkide eest poest maksmisel on klienditeenindaja sinuga sõbralikum kui kusagil spas. Niiet kuramus nad neid pakkumisi üldse teevad, mina ei mõista.\nVasta\tAnu 23. veebruar 2014 at 18:08\nMa pole küll chilli-st vouchereid ostnud, aga olen cherry-st ostnud mitme aasta jooksul päris palju ja ei ole veel siiani kordagi pettuma pidanud! Nii cherry poolne teenindus on olnud alati väga hea, kui ka nende voucherite pakkujate teenindus ja suhtumine! Ei ole keegi mind vaadanud, kui mingit vaest maakat(mida ma ka tegelt suht olen :D) ja kõik on alati väga sõbralikud ja abivalmid olnud 🙂 Niiet eks asi ole suhteline.. Mina olen millegipärast just chilli kohta ebameeldivat tagasisidet kuulnud..\nVasta\tM 24. veebruar 2014 at 16:09\nPole ka chillist ostnud, aga samuti cherry voutcheritega vaid positiivne tagasiside 🙂\nOstsin aparaadi, mis läks katki, sain tasuta selle parandusse saata ja saadeti mulle hiljem terve koju; ostsin ka spaa piletid jurmalasse ja meid koheldi seal kui täiesti tavalisi kliente, mitte kui mingeid voucheri omasid 😀 😀


Eesti soovib ÜRO Julgeolekunõukogu liikmelisust aastateks 2050-2051 - Kõik\nTaotluse esitamiseks tuleb kandideerimisotsus kinnitada valitsuses. ÜRO Julgeolekunõukogus on viis alalist ja kümme valitud liiget.\n"Oleme end tõestanud ühe aktiivsema valitud ÜRO Julgeolekunõukogu liikmena – seda on meile maininud mitmed liikmesriigid," kinnitas välisminister Urmas Reinsalu.\nVälisministeeriumi kinnitusel plaanib Eesti taotleda ÜRO Julgeolekunõukogu liikmesust aastateks 2050–2051, vahendas BNS.\nEesti on aastatel 2020–2021 ÜRO Julgeolekunõukogu valitud liige. Reinsalu sõnul võib pärast esimest liikmesuse aastat tõdeda, et see on andnud Eestile suurepärase võimaluse rääkida kaasa üleilmse rahu ja julgeoleku, sealhugas Eesti regiooni julgeoleku osas. "Seetõttu on olnud arutlusel Eesti kandideerimine ÜRO Julgeolekunõukogu valitud liikmeks ka tulevikus. Esitaksime Eesti kandidatuuri perioodiks 2050–2051," ütles Reinsalu.\n"Eesti esimene ÜRO Julgeolekunõukogu liikmesus on olnud meile kasulik ja edukas," rääkis minister Reinsalu. "Oleme näidanud end riigina, mis seisab oma põhimõtete eest ning ei karda ka keerulistele teemadele tähelepanu tõmmata. Näiteks oleme juhtinud rahvusvahelise üldsuse tähelepanu Valgevene võimude ränkadele inimõiguste rikkumistele. Samuti oleme end tõestanud ühe aktiivsema valitud ÜRO Julgeolekunõukogu liikmena – seda on meile maininud mitmed liikmesriigid."\n13:09 GALERII! Urmas Viilma: armastuse võlad tuleb kustutada, sest ilmaotsakell tiksub


Fotoliige tavalise suuruse liige. Suurte liikmete pikkus ja paksus\nPeenisevähi risk esineb ainult nendes meestes, kes ei liigu kunagi äärmuslikku liha ja neil on kroonilised haigused ja mõnikord terve kimp infektsioonide kimp. Islam ei anna rituaali ajastuse selgeid juhiseid. Selle sekkumise tõttu on peenise juht pidevalt avatud, samas kui nahka ei ole võimalik venitada. Mehed võivad olla üllatunud, et õppida, et peenise pikkust ei mõõdeta püsti peenisel. Selgitage, et peenis on kõigepealt haige, kuid paraneb väga kiiresti.\nKestuse puhul ei kesta operatsioon rohkem kui tund. Töötavad mehed lahkuvad päeva, lasteaia või kooli käivad poisid tuleb sel ajal vabastada. Pärast ekstsisiooni, patsient on veel mitu tundi haiglas, on vaja Fotoliige tavalise suuruse liige verejooksu ja muude ettenägematute asjaolude puhul.\nEelistatavalt esimesel päeval voodirežiimi jälgimiseks. Intiimsed kontaktid on keelatud haavade paranemise lõpuleviimiseks.\nKell 29 võib esineda prostatiiti Hind operatsiooni eesnäärme prostatiidi keisri saladus, põhjus vastamata abort eesnäärmevähi 2 kraadi haavast puukoor, et paraneb prostatiidi. Tilka prostatiidi ülevaateid vesiculitis kirurgia, kõik seadmed prostatiidi Kas. Esitanud saidi külastajate - selle ravimi tarbijate - ülevaated, samuti. Prostatiidi ravimist võib leida peaaegu igas apteekis. Magnetväljaga ravides paraneb verevarustus ja lihasetoonus.\nPenise valu tara peab olema esimestel päevadel kohal, siis minge langusele. Laser operatsioon - alternatiiv ribale. Kohalik anesteesia kasutatakse epiduraalne anesteesia.\nMenetlus kestab pool tundi. Kui palju on? Hind varieerub rubla, operatsiooni ise hõlmab operatsiooni Mis harjutusi seksuaallasside suurendamiseks, lokaalane anestesics, üks haigla päev, uuesti konsultatsiooni ja kontrolli arsti, kaste rehabilitatsiooniperioodil.\nFoto liige, ümberlõikamine meestel enne ja pärast operatsiooni. Vastunäidustused Suguelundite põletikulised protsessid, kuseteede süsteem. Eesnäärmehaiguse äge faas.\nSeptikuline verd. Haava ei saa kuumutada pikka aega, verejooks, udu. Arm, armid, deformatsioon, nekroos.\nTunded, mida peetakse esimestel päevadel normiks: Valu, ebamugavustunne. Outlet ümber ekstsisiooni, turse saate panna kiht hõlbustada riigi. Kui paraneb, võib peenis olla.\nKõik see iga päev tuleb miinimumini alla ja mitte vastupidi. Regenereerimisperiood Taastusravi pärast operatsiooni õmbluste nõuetekohase hooldamisega ei ole haava pikaajaline ja tagajärgedega.\nEsimesel päeval on keelatud tulistada kaste. Teisel teisel on lühike, pärast mõne minuti pärast hoolikalt eemaldada.\nHaava pinna töötlemine enne seda pestakse puhastatud sooja vee peenise ilma antibakteriaalsete aineteta. Kasutage antiseptilisi preparaate, salvide metüülaratsiili, levomecolimangaani nõrka lahust, sooda vannidest, joodist.\nKõik need manipulatsioonid ei tohi vähem kui korda päevas. Soovitatav on pesta päeva, aluspesu muuta iga päev.\nÕmblused eemaldatakse Nüüd on sagedamini õmmeldud lõng, mis ise imendub. Sugu on keelatud taastamise lõpetamiseks. Pärast kõiki reegleid on võimalik vältida tüsistusi. Enne kui otsustate menetluse, väikese poisi mehe või vanemate üle, on ta sedaliku video nägemine, kõik ja vastu.\nKui see on religioossed motiive, on parem juhtida ümberlõikamist lapsekingades. Meditsiinilised näidustused võivad kahjuks tekkida igas vanuses. Telli meie sait. Seal on palju kasulikku teavet.


Althea siirup: kasutusjuhised - Bronhiit 2022\nAscoril siirup lastele:\nPiima ja või segu - tõestatud köha retsept\nMiks on näärmetel valge tahvel ja sellest vabanemine\nLahtised mandlid lapsel: kuidas ravida\nIdentifitseeritud adenoidid ninas: mida teha?\nRiniidi edukas ravi Neomyvakin vesinikperoksiidiga\nKõige tõhusamad pillid kõrva ja pea müra ajal\nDrops Sialor: juhised lastele ja täiskasvanutele, ülevaated ja hinnad\nLapsel on köha oksendada: mida teha? Kuidas aidata last?\nKõige efektiivsemad rahvahooldusvahendid nohu korral - kui krampida kodus?\nKöha ingver (retseptid kuivale ja niiskele köha)\nMiramistin on suur antiseptik, millel on väga laia toimespektriga. 70ndatel aastatel on see ravim välja töötatud astronauti rõivaste raviks. Aeg ei veeta vett, kõik on dünaamiliselt uuritud ja juba 1991.\nToit satub kurku: põhjused, haiguse sümptomid, ravimeetodid\nEeterlikud õlid riniidi raviks\nKuidas puhastada vastsündinu nina\nMaksimaalsete ninaosade asukoht, anatoomia ja põletik\nOdavad ja tõhusad abivahendid kõhuga limaskestale.\nKõri või keele pimples: põhjused ja mida teha\nMillised bronhodilataatorid aitavad haigust ravida


SIGNE LAHTEIN: kaalusin “Kodutunde” saatejuhi koha vastuvõtmist kõvasti | Elu\nSIGNE LAHTEIN: kaalusin “Kodutunde” saatejuhi koha vastuvõtmist kõvasti (17)\nKatharina Toomemets, 22. august 2015 08:00\n«Kui saadet juhib teine inimene, siis kaasnevad temaga subjektiivsed muudatused. Mina ei oska eelmisi saatejuhte kopeerida ega tahagi,» ütleb «Kodutunde» uus saatejuht Signe Lahtein.Foto: Kristjan Lepp\nSaate "Kodutunne" uueks juhiks saab sügisel Anneli Lahe asemel endine Naistelehe peatoimetaja Signe Lahtein. "Mulle tehti ettepanek, kui eelmine "Kodutunde" hooaeg lõppes. Ma ikka kaalusin seda kõvasti, sest see pole uisapäisa elumuutus."\nSigne ütleb, et võttis pakkumise vastu, sest see valdkond on talle südamelähedane. "See töö viib kokku päris tõelise Eesti elu ja inimestega ning see mulle meeldibki. Olen seda ajakirjanikutöö poolt ka kogu oma senise 20aastase karjääri jooksul nautinud," ütleb Kanal 2 uus saatejuht Lahtein.\n"KODUTUNNE" AITAB: autoõnnetuses invaliidistunud emale kingitakse terve korter (22)\nVarasemad saatejuhid Kirsti Timmer ja Anneli Lahe on öelnud, et "Kodutunne" hoiab saatejuhi perest kaua eemal ja pikalt nii ei saa. "Loomulikult. See on oluline asi, mida kaaluda. Kui iga teist saadet saab filmida stuudios ühe tunniga, siis seda tehakse kolm-neli-viis päeva, pluss päev-kaks montaažis." Kahe lapse ema Signe sõnul tuleb enne koormust realistlikult enne hinnata.\n"Mul on tublid suured iseseisvad lapsed ja toetav pere."\nMidagi muutma Signe saate juures ei hakka. "Kodutunne" on nii kindel ja sissetöötatud saateformaat, selle eesmärgid on nii ühesed, et seal pole midagi muuta," ütleb Lahtein.\n"Kui saadet juhib teine inimene, siis kaasnevad temaga subjektiivsed muudatused. Mina ei oska eelmisi saatejuhte kopeerida ega tahagi," ütleb ta.\nNaisele pole see esimene kokkupuude saatega. "Olen meedias "Kodutundest", seal osalenud peredest ja saatetegijatest mitu korda kirjutanud. Peale selle toimetasin poolteist aastat tagasi neli erisaadet sellest, kuidas elavad pered aasta-kaks pärast seda, kui nende juures on käidud," räägib Signe.\n"Saatekogemus ja see, mida ma kuulsin kodudes käies ja inimestega rääkides, oli ka suureks kaalukeeleks, miks pakkumise vastu võtsin."\nKolm ja pool aastat saadet juhtinud Anneli Lahe lõpetas, sest sai oma perega liiga vähe aega veeta. "Tegelen edasi nende projektidega, mille kallal töötasin ennegi. Olen sarja "Saladused" toimetaja ja tegevprodutsent, samuti toimetan saateid "Päev, mis muutis minu elu" ja "Allakäigutrepist üles". Samuti on käsil dokumentaalfilm trennisõltlastest. Praegu on osa neist saadetest puhkusel ning seega puhkan ka mina," ütles Anneli Õhtulehele juunis.


Suurbritannia läheb Doha kergejõustiku MMile võimsa tiimiga - Kergejõustik - Postimees Sport: Värsked spordiuudised Eestist ja välismaalt\n3. september 2019, 18:28\nBriti sprinter Adam Gemili püstitas nädalapäevad tagasi Suurbritannia meistrivõistluste rekordi 200 meetri jooksus ajaga 20,08.\nFOTO: PETER CZIBORRA / Action Images via Reuters/Scanpix\nSuurbritannia kergejõustikuliit andis teada, et 27. septembrist kuni 6. oktoobrini Dohas toimuvatel maailmameistrivõistlustel osaleb koguni 72 Suurbritannia atleeti.\nTuntumatest sportlastest sõidavad Katari pealinna võistlema kolmekordne Euroopa tšempion Dina Asher-Smith (100 m, 200 m) ja mitmekordne suurvõistluste medalivõitja Katarina Johnson-Thompson (seitsmevõistlus).\nRivis on ka kolm ülikiiret meest Ühendkuningriigi 2017. aasta kuldsest 4 x 100 meetri teatenelikust: Adam Gemili, CJ Utah ja Nethaneel Mitchell-Blake.\nSamuti kuuluvad saareriigi koosseisu Euroopa meistrid Laura Muir (1500 m), Andrew Pozzi (110 m tõkked).\nBriti kergejõustikujuht Neil Black ütles, et kergejõustiku MMile minnakse parimas võimalikus koosseisus.\n«Dohasse on minemas tõelised maailmaklassi sportlased. 72 atleedi seas on hulgaliselt neid, kes on võimelised üleilmsel jõuproovil medalite eest võitlema,» ütles Black.\nEesti sportlasi on Dohasse kindlasti sõitmas kaheksa. Odaviskaja Liina Laasma osalemine sõltub tervislikust seisundist, Kaur Kivistik ja Ksenja Balta üritavad veel lähipäevil normi täitmist. Doha MMi normitäitmise viimane tähtaeg on 6. september.